 

**Πρόγραμμα υποτροφιών *France Excellence Europa***

**Στο πλαίσιο της γαλλικής προεδρίας στην Ε.Ε (1η Ιανουαρίου – 30 Ιουνίου 2022), το Υπουργείο Ευρώπης και Εξωτερικών Υποθέσεων της Γαλλίας ανέπτυξε το πρόγραμμα υποτροφιών « France Excellence Europa » επιτρέποντας σε φοιτητές-φοιτήτριες 26 χωρών της Ευρωπαϊκής Ένωσης να λάβουν υποτροφία για σπουδές σε μεταπτυχιακό πρόγραμμα σε γαλλικό Ίδρυμα Τριτοβάθμιας Εκπαίδευσης.**

**ΠΑΡΟΥΣΙΑΣΗ ΤΟΥ ΠΡΟΓΡΑΜΜΑΤΟΣ**

**► Κριτήρια επιλεξιμότητας**

- Να είναι υπήκοος ενός από τα ακόλουθα 26 κράτη-μέλη της ΕΕ: Γερμανία, Αυστρία,

Βέλγιο, Βουλγαρία, Κροατία, Κύπρος, Δανία, Εσθονία, Φινλανδία, Γερμανία, **Ελλάδα,** Ουγγαρία, Ιρλανδία, Ισπανία, Ιταλία, Λετονία, Λιθουανία, Λουξεμβούργο, Μάλτα, Κάτω Χώρες, Πολωνία, Πορτογαλία, Τσεχική Δημοκρατία, Ισπανία, Ρουμανία, Σλοβακία, Σλοβενία, Ισπανία και Σουηδία.

- Οι φοιτητές-φοιτήτριες γαλλικής υπηκοότητας, συμπεριλαμβανομένων των διπλών υπηκοοτήτων, δεν είναι επιλέξιμοι για το πρόγραμμα.

- Να είναι ηλικίας18-25 ετών κατά την έναρξη της κινητικότητας στη Γαλλία

- Να έχουν γίνει αποδεκτοί σε γαλλικό Ίδρυμα Tριτοβάθμιας Εκπαίδευσης στο Master 1 ή Master 2 για το ακαδημαϊκό έτος 2022-23,

- Να μην επωφελούνται της υποτροφίας Erasmus+, AUF ή άλλης υποτροφίας του γαλλικού υπουργείου.

**►Τομείς σπουδών**

- Πολιτισμός και κληρονομιά

- Εκπαίδευση, Παιδαγωγικά

- Γαλλική γλώσσα και πολιτισμός, ξένες γλώσσες, πολιτισμοί και ευρωπαϊκές σπουδές

- Κοινωνικές επιστήμες

- Υγεία

- Περιβαλλοντικές επιστήμες

- Ψηφιακές τεχνολογίες

**► Διάρκεια της υποτροφίας**

Η υποτροφία χορηγείται για :

- Μέγιστη διάρκεια 12 μηνών κατά την εγγραφή στο M2 ή

- 24 μήνες για εγγραφή στο M1

**► Οφέλη από την υποτροφία France Excellence Europa**

- Καταβολή εξαμηνιαίου επιδόματος ύψους 6.850 ευρώ,

- Καταβολή επιδόματος εγκατάστασης ύψους 1.700 ευρώ,

- Απαλλαγή από τα τέλη εγγραφής για το εθνικό δίπλωμα σε πανεπιστήμια και δημόσια Ιδρύματα υπό την εποπτεία του Υπουργείου Ανώτατης Εκπαίδευσης,

- Προτεραιότητα στην εξεύρεση στέγης στις πανεπιστημιακές εστίες του CROUS (το ενοίκιο καταβάλλεται από τον κάτοχο της υποτροφίας).

- Υπαγωγή σε ασφαλιστικό σύστημα κατά τους 3 πρώτους μήνες από την άφιξη στη Γαλλία (εν αναμονή της υπαγωγής στο γενικό σύστημα κοινωνικής ασφάλισης) για τους μη κατόχους ευρωπαϊκής κάρτας ασφάλισης ασθενείας

- Ένταξη σε σύστημα συμπληρωματικής ασφάλισης υγείας

- Απαλλαγή από το CVEC - Contribution de Vie Etudiante et de Campus 1

- Προνομιακές τιμές για πολιτιστικές δραστηριότητες που διοργανώνονται από το Campus France.

Η υποτροφία "France Excellence Europa" δεν καλύπτει τα έξοδα κατάρτισης ή τα διεθνή ή εθνικά έξοδα μεταφοράς.

**► Διαδικασία υποβολής υποψηφιοτήτων**

Απαραίτητα δικαιολογητικά:

- Έντυπο αίτησης "France Excellence Europa Scholarship" δεόντως συμπληρωμένο και υπογεγραμμένο

[Συμπληρώστε το pdf]

<https://www.campusfrance.org/system/files/medias/documents/2022-02/Formulaire_FEE_2022_fr.pdf>

- Βιογραφικό σημείωμα (στα γαλλικά ή στα αγγλικά)

- Επιστολή κινήτρων (στα γαλλικά ή στα αγγλικά)

- Αντίγραφο του τελευταίου αποκτηθέντος πτυχίου Τριτοβάθμιας Εκπαίδευσης

- Αντίγραφα των βαθμολογιών των τελευταίων 2 ετών της Τριτοβάθμιας Εκπαίδευσης

- Επιστολή αποδοχής σε Master 1 ή Master 2 σε γαλλικό Ίδρυμα Τριτοβάθμιας Εκπαίδευσης για το έτος 2022-23 \*,

- Αντίγραφο διαβατηρίου

**►** Προαιρετικά :

- Αντίγραφα διπλωμάτων ή πιστοποιητικών γαλλικής γλώσσας (DELF, DALF, TCF, TEF)

- Αντίγραφα διπλωμάτων ή πιστοποιητικών αγγλικής γλώσσας (TOEFL, TOEIC, IELTS)

- Συστατικές επιστολές (στα γαλλικά ή στα αγγλικά)

**\* Εάν ο υποψήφιος δεν έχει ακόμη στην κατοχή του επίσημη επιστολή εισαγωγής για το ακαδημαϊκό έτος 2022-23, κατά την αποστολή της αίτησής υποψηφιότητάς του, καλείται να επισυνάψει υπεύθυνη δήλωση** αναφέροντας :

- το όνομα του Ιδρύματος και το πρόγραμμα που προβλέπεται να παρακολουθήσει κατά το έτος 2022-23

**►Υποβολή της αίτησης**

Οι υποψήφιοι πρέπει να αποστείλουν τους φακέλους υποψηφιότητάς τους ηλεκτρονικά στη διεύθυνση fee.grece@campusfrance.org

√ Καταληκτική ημερομηνία κατάθεσης των φακέλων στο Campus France : **15 Μαρτίου 2022**

**►ΧΡΟΝΟΔΙΑΓΡΑΜΜΑ**

- Προεπιλογή των υποψηφίων από τις γαλλικές πρεσβείες: 15 -25 Μαρτίου 2022

- Επιτροπές επιλογής: 25 Μαρτίου-15 Απριλίου 2022

- Δημοσίευση των αποτελεσμάτων: την εβδομάδα της 18ης Απριλίου 2022

<https://www.campusfrance.org/fr/le-programme-de-bourses-france-excellence-europa>

Ο κύριος και ο συμπληρωματικός κατάλογος των επιτυχόντων θα δημοσιευθούν στην ιστοσελίδα του CampusFrance.